**Sir Ken Robinson**, nado en Liverpool o 4 de marzo de 1950, é un pedagogo e escritor inglés. Doutor pola Universidade de Londres desde 1981, é experto en asuntos relacionados coa creatividade, a calidade do ensino, a innovación e os recursos humanos. Debido á relevancia da súa actividade, especialmente en relación coa arte, foi nomeado Sir pola Raíña Isabel II en 2003.

Traxectoria
-----------

Foi un dos sete fillos de James e Ethel Robinson. Con catro anos tivo a polio. Durante tres anos foi á escola en Liverpool, e continuou na escola de gramática de Cheshire até 1968, e posteriormente na universidade de Leeds para recibir formación sobre a lingua inglesa e dramaturxia. Tras finalizar estes estudos, matriculouse na universidade de Londres, facendo a súa tese sobre o drama e o teatro en educación.

Actualmente vive nos Ánxeles (California) coa súa muller Therese e os seus dous fillos, James e Kate.

### Vida profesional

Entre 1985 e 1989 dirixiu o proxecto The Arts in Schools, iniciativa que pretendía mellorar o ensino e a aprendizaxe das artes nas escolas británicas. Entre 1989 e 2001 foi profesor de educación artística e portavoz do departamento de educación artística na Universidade de Warwick. Ao tempo, foi encargado das investigacións para o desenvolvemento da Facultade de Educación na que traballaba, e director de estudos de grao no instituto Warwick para a educación, director do programa de posgrao en educación artística e estudos culturais, e director da unidade para a investigación en educación, cultura e artes (URECA).

En 1998 foi posto á fronte do comité consultivo nacional sobre educación creativa e cultura polo ministro británico de educación e emprego, David Blunkett. Alí desenvolveu unha investigación nacional sobre a importancia da creatividade na educación e a economía do Reino Unido. Este traballo deu pé ao Informe Robinson, titulado *All Our Futures: Creativity, Culture and Education*, que tivo grande impacto ao pór de relevo o escaso papel que até entón tivera a creatividade e a importancia que sobre ela recaía o futuro, xa non só do país, senón da propia humanidade.

Amais de co goberno británico, durante a súa carreira colaborou cos gobernos de Hong Kong e Singapur, coa Comisión Europea e co Instituto de Artes Paul McCartney.

Actualmente é profesor emérito da Universidade de Warwick.

Obra
----

* *Learning Through Drama. Report Of The Schools Council Drama Teaching Project*. Con Lynn McGregor e Maggie Tate. UCL. Heinemann. ISBN 0435185659 (1977)
* *Exploring Theatre and Education*. Heinmann ISBN 0435187813 (1980)
* *The Arts in Schools: Principles, Practice and Provision,*. Calouste Gulbenkian Foundation. ISBN 0903319233 (1982)
* *The Arts and Higher Education* (Editor xunto a Christopher Ball). Gulbenkian and the Leverhulme Trust ISBN 0900868899 (1984)
* *The Arts in Further Education*. The British Department of Education and Science. (1986)
* *Facing the Future: the Arts and Education in Hong Kong*. Hong Kong Arts Development Council ASIN B002MXG93U (1998)
* *All Our Futures: Creativity, Culture and Education (The Robinson Report)* (1998)
* *Out of our Minds* Capstone. ISBN 1907312471 (2001)
* *The Element: How Finding Your Passion Changes Everything* (con Lour Aronica). Viking. ISBN 0670020478 (2009)
* *Unlocking Creativity* (2010)

Véxase tamén
------------

### Ligazóns externas

* Web persoal *(en inglés)*.

|  |  |
| --- | --- |
| Control de autoridades | 
* Wd: Q718012
* WorldCat
* VIAF: 106948903
* BIBSYS: 90193206
* BLBNB: 001461012
* BNCHL: 000751632
* BNE: XX4873156
* BNF: 12440568z
* CANTIC: a10717444
* CiNii: DA06474201
* Discogs: 3379128
* FAST: 1948069
* GND: 1049395166
* IMDb: nm2213158
* ISNI: 0000 0001 1083 9836
* LCCN: n77012607
* MusicBrainz: ID
* NDL: 01172433
* NKC: utb2010546704
* NLG: 80908
* NTA: 069140030
* PTBNP: 143394
* SELIBR: 342633
* SNAC: w64f24db
* SUDOC: 033548412

 |